Ana od Danske

Ana od Danske (12. decembar 1574 - 2. mart 1619) je bila supruga kralja Jakova I i VI, te tako kraljica Škotske od 1589. i kraljica Engleske i Irske od 1603 do svoje smrti.

 Djetinjstvo 

Bila je drugo dijete dansko-norveškog kralja Fridrika II i Sofije Meklenburške. Njeno rođenje je iznimno razočaralo njenog oca, koji se nadao sinu. Djed i nana po majci, vojvoda i vojvotkinja Mecklenburga, su odgajali nju i njenu stariju sestru.

 Kraljica Škotske 

Za škotskog kralja Jakova VI udala se preko posrednika 1589. godine, a zatim iste godine formalno u Oslu 23. novembra. Kao kraljica Škotske okrunjena je 17. maja sljedeće godine u opatiji Holyrood; njena krunidba je bila prva škotska protestantska krunidba. Jakovu je rodila sedmero djece, od kojih je djetinjstvo preživjelo troje, a tri puta je pobacila. S mužem se sporila oko skrbništva nad najstarijem djetetom, Henrikom Fridrikom, pri čemu je vješto koristila osjetljivu političku situaciju u Škotskoj.

 Kraljica Engleske i Irske 

Godine 1603. je postala kraljica Engleske i Irske, kada je njen muž naslijedio englesku i irsku krunu od posljednjeg Tudora, Elizabete I. Okrunjena je u Opatiji Westminster nakon svog muža 25. jula iste godine. Brak Ane i Jakova je počeo s ljubavlju, ali su sve češće svađe dovele do odvojenih života kralja i kraljice. U Engleskoj Ana nije koristila političku podijeljenost kao što je to činila u Škotskoj. Umjesto toga, vrijeme je provodila sponzorišući umjetnike i sastanke intelektualaca na svom dvoru. Moguće je da je pred kraj života postala rimokatolkinja.

 Smrt 

Do 1617. godine Anino zdravlje je postalo jako loše. Pred kraj života je oslijepila. Umrla je 1619. godine.

 Vanjski linkovi 

 Anne of Denmark 

Kategorija:Supružnici engleskih vladara
Kategorija:Supružnici škotskih vladara
Kategorija:Danske princeze
Kategorija:Oldenburgovci